
Nr. ......................din......................

Avizat Direcția juridic contencios
        

Prin raport de avizare nr............................       
RAPORT DE SPECIALITATE

privind  modificarea Anexelor nr. 1 si nr. 3 la HCL nr. 22 din 29.01.2024 privind aprobarea documentației tehnico – economice faza DALI, a indicatorilor tehnico-economici și a devizului general pentru obiectivul de investiții
,,Reabilitarea Grădiniței nr. 20 Drobeta Turnu Severin”
În vederea obținerii de fonduri nerambursabile pentru obiectivul de investiție ,,Reabilitarea Gradiniței nr. 20 Drobeta Turnu Severin”, s-a depus cerere de finanțare prin POR 2021-2017 pentru apelul de proiecte PR SV/1/3A/2.1/2023. Ca urmare a finalizării procesului de evaluare și selecție și în conformitate cu prevederile ghidului specific aferent apelului de proiecte, proiectul depus pentru finanțare s-a încadrat în alocarea apelului urmând a se demara etapa contractuală.

În etapa de evaluare, au survenit modificări în structura devizului general al investiției în sensul redistribuirii cheltuielilor aferente unor categorii de lucrări de montaj de la linia bugetară -Construcții și utilaje, la liniile bugetare ,,Montaj utilaje, echipamente tehnologice și funcționale” și ,,Utilaje, echipamente tehnologice si functionale care necesita montaj”. Modificările menționate implică o diminuare a cotelor legale aplicabile lucrărilor de construcții-montaj precum și a cheltuielilor aferente marjei de buget și constituire a rezervei de implementare pentru ajustarea de preț. De asemenea s-a introdus în indicatorii tehnico-economici la categoria indicatorilor minimali – capacităti fizice și suprafața nou construită aferentă platformei pentru instalarea generatorului și a stației de pompare.
Ca urmare a solicitării de documente prin Adresa demarare etapă contractuală nr. 24011351/23.04.2024 transmisă de ADR SV Oltenia, pentru etapa de contractare este necesar a se aproba prin hotărâre a Consiliului Local noii indicatori tehnico-economici și devizul general modificat. Astfel, se va supune aprobării prin HCL a modificării Anexei nr. 1 – Indicatorii tehnico-economici și Anexei nr. 3 – Devizul general al obiectivului de investiții aprobate prin HCL nr. 22 din 29.01.2024 privind aprobarea documentației tehnico – economice faza DALI, a indicatorilor tehnico-economici și a devizului general pentru obiectivul de investiții ,,Reabilitarea Grădiniței nr. 20 Drobeta Turnu Severin”. Celelalte prevederi ale HCL nr. 22 din 29.01.2024, ramân valabile.
Având în vedere cele expuse anterior, în conformitate cu prevederile:

-        art. 5, alin. (1) lit. b) și alin. (4), art. 7 alin ( 4) și art. 9, alin. (4) din HG nr 907 / 2016 (actualizată) privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

-
art. 41, art.44, art.45 din Legea 273/2006 privind finanțele publice locale, actualizată; 

-
prevederile art. 84, art.129, alin.(1) și alin.(2) lit.(b), alin.(4) lit.(d), art.139 alin.(1) și  alin. (3) lit.(a),  și art. 196, alin.(1) lit. (a) din Codul Administrativ aprobat prin OUG nr.57 din 3 iulie 2019 ,

vă supunem spre analiză, dezbatere și aprobare a modificării art. 1 din HCL nr. 22 din 29.01.2024, respectiv modificarea Anexei nr. 1 - Indicatorii tehnico-economici  și a Anexei nr. 3 - Devizul general, pentru proiectul ,,Reabilitarea Gradinitei nr. 20 Drobeta Turnu Severin”, conform anexelor atașate.

Celelalte prevederi ale HCL nr. 22 din 29.01.2024 rămân valabile.

Direcția Dezvoltare Locală
Director executiv,

Vâlcu Romulus

Serviciul Investitii,

Zorila Daniel

